
19. sjednice Vijeća Mjesnog odbora Folnegovićevo naselje održane 19. prosinca 2022.
u prostorijama Mjesnog odbora Folnegovićevo naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Slobodan Jurković, Dalibor Kiseljak, Nikolina Krešo i Bojana Stajčić.
Odsutni članovi Vijeća: /
Ostali nazočni: /
Zapisnik vodi: Hrabren Dobrotić 

Vijeće jednoglasno prihvaća tekst Zapisnika 18. sjednice održane 17. studenoga 2022.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:
                                          D N E V N I    R E D:
1. Prijedlog zaključka o davanju mišljenja o mogućnosti raspolaganja zemljištem na dijelu k. č. br. 663/1 k. o. Žitnjak
2. Prijedlog zaključka o utvrđivanju građevinske čestice DINOVA-DIONA
3. Aktualna komunalna problematika
4. Razno: izviješća, pitanja i prijedlozi

Ad. 1.	Prijedlog zaključka o davanju mišljenja o mogućnosti raspolaganja zemljištem na dijelu k. č. br. 663/1 k. o. Žitnjak

Vijećnici su dobili dokumente na razmatranje.
Mešihat Islamske zajednice traži suglasnost Grada Zagreba za gradnju odgojno-obrazovnog centra. Natječaj je dovršen, prva nagrada je dodijeljena i traži se suglasnost susjednih mjesnih odbora oko dovršenja projekta. MO Savica Šanci glasao je protiv mogućnosti raspolaganja zemljištem na dijelu k. č. br. 663/1 k. o. Žitnjak za spomenutu svrhu. Osim samog zaključka, VMO Savica Šanci ne daje druge komentare ili objašnjenja zašto su tako glasali.
Vijećnik Frane Čavka otvara raspravu pitanjem što nama kao mjesnom odboru gradnja obrazovnog centra donosi. Napominje da je prometna infrastruktura naselja preslaba da bi podržala potrebe takvog obrazovnog centra te da i sada brojni autobusi koji posjećuju Islamski centar prolaze kroz uske ulice u naselju i time zagušuju prometno stanje, a posebno zato što Ulica Gardijske brigade Tigrovi nije probijena prema Držićevoj. U trenutku preinaka granica MO, u kojem su oteli dio našeg zemljišta, tvrdi gospodin Čavka, Islamska zajednica je maksimalno iskoristila taj prostor te smatra da MO nije od toga dobio dovoljno. Predlaže da odgojno-obrazovna ustanova bude na drugoj lokaciji.
Za riječ se javlja vijećnik Slobodan Jurković koji napominje da problem postoji već dugo te da Islamska zajednica širi svoje zemljište, čemu se ne nazire kraj. Ponavlja problem prometne infrastrukture, na što Predsjednica VMO Nikolina Krešo zaključuje da trebamo od njih tražiti infrastrukturna rješenja. 
Vijećnik Čavka traži da Islamska zajednica zauzvrat obnovi sve fasade u naselju.
Vijećnik Dalibor Kiseljak javlja se za riječ i komentira da Islamska zajednica uopće ne djeluje inkluzivno i da su oni ti koji se sadržajno i vizualno zatvaraju od ostatka naselja (visokim ogradama i slično), odnosno nisu posve otvoreni svim potencijalnim korisnicima u naselju.
Vijećnik Jurković predlaže da najkasnije u idućem mandatu moramo doći u kontakt s Islamskom zajednicom.
Vijeće je nakon rasprave s pet suzdržanih glasova i dva glasa protiv (Čavka i Kiseljak) donosi 

ZAKLJUČAK
o prijedlogu Zaključka o davanju mišljenja o mogućnosti raspolaganja zemljištem na dijelu k. č. br. 663/1 k. o. Žitnjak
1.	VMO Folnegovićevo naselje raspravljalo je  o mogućnosti raspolaganja zemljištem na dijelu čestice  k.č.br. 663/1 k. o .Peščenica, prema zahtjevu Mešihata Islamske zajednice Zagreb u svrhu ishođenja lokacijske dozvole za građenje odgojno obrazovnog centra Islamske zajednice u Hrvatskoj.  Vijeće smatra ,da bi se mogao podržati ovakav projekt, najprije  treba riješiti  imovinsko-pravne odnose i mora biti realizirana  popratna prometna  infrastruktura naselja .
2.	Obrazloženje je sastavni dio ovog zaključka

Ovaj zaključak  dostavit će se Vijeću gradske četvrti Peščenica – Žitnjak na daljnje postupanje
OBRAZLOŽENJE:
 Izgradnja odgojno-obrazovne ustanove dovela bi do pojačane gustoće prometa u Folnegovićevom naselju, čija je prometna infrastruktura već sada opterećena. Stoga predlažemo najprije rješavanje prometnih problema u Folnegovićevom naselju i Borovju  prema prometnoj studiji koja bi se trebala izraditi kao stručna podloga prije bilo kakvog novog projekta i urbanizma u naselju.  S obzirom na postojeće prometne probleme smatramo da je  prije eventualne izgradnje odgojno-obrazovne ustanove, potrebno riješiti spoj Ledeničke ulice na Ulicu Frana Krste Frankopana kao i osigurati druga prometna rješenja s kojim bi se sanirali trenutačni prometni problemi u kvartu – neprikladan promet kroz Gavellinu i Ulicu Janka Rakuše – veliki broj automobila u ranim jutarnjim i popodnevnim satima kad se kroz kvart odvija intenzivan promet, jer se zaobilazi zastoj u Držićevoj ulici, neadekvatna širina prometnica za intenzivan dvosmjerni promet, itd. 
Pod druga prometna rješenja predlažemo: 
1) produžetaka Lekeničke ulice na Ulicu Frana Krste Frankopana (produžetak do semafora)

2) umjesto semafora učiniti kružni tok na raskrižju Ulice 1. gardijske brigade Tigrovi,ulica Frana Krste Frankopana, Lekeničke ulice i Ulice grada Chicaga 

3) produžetak Ulice 1. gardijske brigade Tigrovi (južna strana Auto servisa Širina)na Aveniju Marina Držića i postavljanje semafora , sa sinkronizacijom postojećih semafora

4) produljenje ceste za skretanje u lijevo u Lastovsku ulicu ili polu kružno okretanje u Aveniju Marina Držića 


Ad. 2. Prijedlog zaključka o utvrđivanju građevinske čestice DINOVA-DIONA

	Vijećnici su dobili dokumente na razmatranje.
	Tvrtka Dinova Diona podnijela je zahtjeva za utvrđivanje građevne čestice za postojeću stambeno-poslovnu zgradu na Ulici Milke Trnine 11a/Ulici Joze Laurenčića 8, 8A, 8B i 8c izgrađenoj na k. č. br. 609/21 (trgovina Diona), 609/29 (mali trg i plato ispred Dione) i 609/30 („bijela zgrada“), sve k. o. Žitnjak temeljem dopisa MO Folnegovićevo naselje od Gradskog ureda za upravljanje imovinom i stanovanje.
Vijeće je nakon rasprave jednoglasno donosi 
        Z A K L J U Č A K
o utvrđivanju građevinske čestice 
VMO Folnegovićevo Naselje, temeljem dopisa GRADSKOG UREDA ZA UPRAVLJANJE IMOVINOM I STANOVANJE, KLASA 940-01/22-003/230; UR. BROJ: 251-11-33-22-15 od 24. 08. 2022., suglasno je da se (u svrhu rješavanja imovinsko-pravnih odnosa) utvrdi građevinska čestica za postojeću stambeno-poslovnu zgradu  u Zagrebu, Milke Trnine 11a/Ul. Joze Laurenčića 8, 8A i 8C izgrađenu na k. č. br. 609/21; 609/30 i 609/29.
Molimo da se prije rješavanja imovinsko-pravnih odnosa zatraži mišljenje VMO Folnegovićevo Naselje i mišljenje VGČ Peščenica-Žitnjak.

Ad. 3.		Aktualna komunalna problematika

Pješačko-biciklistička staza na Slavonskoj
	Vijećnici su dobili dopis nadležnog gradskog ureda sa smjernicama izgradnje pješačko-biciklističke staze koja će se spajati na postojeće staze na Slavonskoj. Smjernice se tiču uglavnom očuvanja zelenila.

Parkovna oprema i sjedeća garnitura na Milke Trnine 1
	Vijećnici su dobili dopis nadležnog gradskog ureda koji sugerira postavljanje jedne klupe uz pločnik, umjesto sjedeće garniture na zelenoj površini koja je preblizu stambenoj zgradi, a k tome je u večernjim satima krošnjama zaklonjena od javne rasvjete, što se pokazalo problematičnim.

Rasvjeta
	U tijeku su radovi na postavljanju rasvjete na Ulici Milke Trnine. Projektant je inicijalno loše rješenje, koje je rasvjetu postavljalo prema parkiralištu, više nego li prema pješačkoj stazi, prilagodio i popravio na zahtjev predstavnice stanara i vijećnice MO Andree Jelić i Čistoće.

Spremnici za otpad
	Na zahtjev VMO Folnegovićevo naselje spremnici za otpad na Ulici Milke Trnine vraćeni su na prvobitno mjesto kod atomskog skloništa i otpad je počišćen. Dio tih spremnika pripada neboderu (Laurenčićeva 6), ali vijećnici ne uspijevaju stupiti u kontakt s predstavnikom suvlasnika stanara.


Igralište na Laurenčićevoj
	U jeku nedavnih problema s neprimjerenim ponašanjem korisnika dječjeg igrališta, VMO je predlagalo uvođenje video-nadzora koje se neće dogoditi, iz logističko-financijskih razloga. Sljedeći korak je uklanjanje dio sjedećih garnitura, kako bi se igralište rasteretilo i zadržavanje u večernjim satima smanjilo.

ŠRC Folka
	Predsjednica VMO Nikolina Krešo dobila je na uvid prve nacrte uređenja novog ŠRC Folka te je vijećnicima pojasnila svoje ideje i preinake koje bi savjetovala izvođačima, a tiču se:
· smanjenja tartana unutar atletske staze,
· odustajanja od košarkaškog igrališta, jer ih u naselju ima dosta,
· eventualne modulacije terena u zoni dječje igre,
· smanjenja broja bivaka, ne bi li se potaknuo boravak na otvorenom,
· videonadzora i table upozorenja,
· odustajanja od sprava za vrlo malu djecu, jer ih u naselju već ima,
· usklađivanja biciklističke staze s novoplaniranom na Slavonskoj,
· predviđanja klupa, stolova i roštilja,
· drvenih sprava i sprava viših estetskih vrijednosti i drugog.
Projekt bi trebao dobiti građevinsku dozvolu do lipnja, jer su u srpnju natječaji za EU fondove, ali i za kapitalna ulaganja.

Parking kod vrtića na Sachsovoj
	Vijećnik Frane Čavka predlaže postavljanje znaka za slijepu ulicu i stupića koji bi u toj istoj ulici (Laurenčićeva 18-24) spriječile okretanje automobila preko zelene površine. Dio ulice (k. b. 16-18) koji je izrovan treba ograditi.
	VMO jednoglasno donosi

ZAKLJUČAK
o potrebi postavljanja prometnog znaka slijepe ulice i stupića u Laurenčićevoj ulici k. b. 18-24 te ograde na k. b. 16-18.


Ad. 4. 	Razno: izviješća, pitanja i prijedlozi

Sanacija radova tvrtke Palir
	Vijećnik Slobodan Jurković žali se na nekoliko mjesta, koja nisu nakon radova Palira vraćena u prvobitno stanje. Prvo je uklonjeno drveće kod Dione, drugo je postavljanje klamerica ispred Dione, jer se ondje već redovito nepropisno parkiraju automobili te sanacija dijela opločnika na pješačkoj stazi kod Dujšinove 1 prema dječjem igralištu, gdje se skuplja voda.

Bankomat ZaBa-e
	Kod bankomata na platou bijele zgrade na Laurenčićevoj skuplja se voda i korisnici teško dolaze do bankomata, potrebna je sanacija toga dijela.

Sastanak s ODRAZom
	Planira se sastanak s Udrugom za održivi razvoj oko problematike održive mobilnosti, sigurnosti i osvjetljenja naselja.

Ovime je dnevni red iscrpljen.

Predsjednica zaključuje sjednicu u 19:30 sati.	
Zapisnik sastavili: Nikolina Krešo i Hrabren Dobrotić

KLASA: 024-08/22-003/2541
URBROJ: 251-13-11-11/003-22-2
Zagreb, 19. prosinca 2022.
                                                                                                    Predsjednica
					                               Vijeća Mjesnog odbora
                                                                                           Folnegovićevo naselje                                                                                                	
					                                       Nikolina Krešo


